“RBK”ning bir qator xodimlari rahbarlari ortidan ishdan bo‘shamoqda

“RBK” xoldingining bir qator xodimlari rahbarlari — Yelizaveta Osetinskaya, Roman Badanin, Maksim Solyus ortidan ishdan bo‘shashga tayyorligini bildirdi. Bu haqda “Gazeta.ru” xabar bermoqda.

Xususan, xolding muharriri Pyotr Mironenko Facebook’dagi sahifasi orqali ishdan bo‘shash niyatini oshkor etdi.
“Rasmiy bayonotga o‘xshash. 30-iyunga qadar ‘RBK’da qolaman, so‘ng ishdan bo‘shayman. Hammasi yaxshi bo‘ladi!”, — dedi u.
Birlashgan tahririyatning bosh muharriri Irina Malkova ham Facebook orqali shu tarzda bayonot berdi.
“‘RBK’da taxminan 30-iyunga qadar qolaman, ‘RBK’ esa, o‘z navbatida, siz bilan qoladi, do‘stlar”, — deb yozdi jurnalist.